— Застанецца. Мяркуюць, што будучыня — толькі за аграгарадкамі. Я думаю, што застанецца і патрыярхальная вёска. Прынамсі, мы туды вернемся. Хаця б для таго, каб паслухаць цішыню. Яшчэ адзін варыянт — аграсядзібны, турыстычны. І мы ўжо імкнемся ў гэтым кірунку працаваць. У адной з вёсак хату адвялі пад пякарню, збіраемся зрабіць інтэрактыўны музей хлеба. Ёсць каля 15 сотак зямлі. Як раней. Святар блаславіць — заарэм, прабарануем, пасеем. А ў хаце на экране можна будзе паглядзець і кінастужку пра хлебаробскі клопат.